Nacionalni park Bükk
Nacionalni park Bükk (mađarski: Bükki Nemzeti Park) smješten je u istoimenom gorju na sjeveru Mađarske, u blizini Miškolca. Osnovan je 1977. kao treći nacionalni park u zemlji, a obuhvata 402,63 km2 (od čega je 37,74 km2 pod pojačanom zaštitom). Gorovit i šumovit, smjestio se između Szilvásvárada i Lillafüreda. Važne geološke karakteristike uključuju različite kraške formacije unutar njegovih krečnjačkih planina – posebno pećine (nekad naseljene prahistorijskim ljudima), vrtače i gudure. Najduža (4000 m) i najdublja (245 m) pećina u zemlji, Istvánlápa, također je u parku. U njemu živi i 90 vrsta ptica gnjezdarica, od kojih se neke smatraju ugroženima. Vatikanska klimatska šuma trebala je biti smještena unutar parka. Projekt "KlimaFa" ("Klimatsko drveće") pokrenuo je promotor iz San Franciska Russ George, koji je obećao projekt nadoknade ugljika, s namjenon kompenziranja emisijâ ugljik-dioksida u Vatikanu. Međutim, nijedno stablo nije zasađeno. U razgovoru za Christian Science Monitor Lajos Kiss, načelnik sela Tiszakeszi, ukazao je na prazan prostor uz Tisu gdje je trebalo biti zasađeno drveće. Monitor također navodi da Vatikan razmatra "pravnu akciju kako bi odbranio ugled Vatikana".